KBANK จับมือชาญอิสสระ-อินเด็กซ์ จัดแคมเปญสินเชื่อบ้าน
KBANK จับมือชาญอิสสระ-อินเด็กซ์ จัดแคมเปญพิเศษสินเชื่อบ้าน
14 ก.พ. 2561

นายอลงกต  บุญมาสุข (กลาง) ผู้อำนวยการฝ่ายอาวุโส ฝ่ายบริหารพันธมิตรและส่งเสริมการตลาดสินเชื่อที่อยู่อาศัย ธนาคารกสิกรไทย จำกัด (มหาชน) หรือ KBANK ร่วมกับ นายดิฐวัฒน์  อิสสระ ผู้ช่วยกรรมการผู้จัดการ สายงานพัฒนาธุรกิจ บริษัท ชาญอิสสระ ดีเวล็อปเมนท์ จำกัด (มหาชน) และนางกาญจนวรรณ ลายลักษณ์ศิริ รองกรรมการผู้จัดการ สายงานการตลาด บริษัทอินเด็กซ์ ลิฟวิ่งมอลล์ จำกัด จัดแคมเปญพิเศษ “สินเชื่อบ้านกสิกรไทย ผ่อนสบาย อีซี่ อิซซี่”
สำหรับลูกค้าที่ซื้อ “โครงการ อิซซี่ คอนโด สุขสวัสดิ์” รับสิทธิผ่อนชำระปีแรกล้านละ 999 บาทต่อเดือน พร้อมรับส่วนลดพิเศษจาก Index Living Mall และ Younique Built-in 4.0 รวมมูลค่าสูงสุด 36,000 บาท และรับส่วนลดพิเศษเครื่องใช้ไฟฟ้าจาก Power One สูงสุด 15% ที่ Index Living Mall  ทุกสาขา  เฉพาะลูกค้าที่ยื่นกู้ตั้งแต่วันนี้  และจดจำนองภายในวันที่ 30 มีนาคม 2561